**פרשת בא - מצוות תפילין**

הפעם נעמיק את המבט

במצווה חשובה שבפרשת השבת

מצווה מיוחדת וחביבה

שכל יהודי מקיים מבר המצווה

תפילין שאנו כל יום מניחים

מצוה שטמונים בה הרבה ערכים

התפילין מבטאות את הקשר המיוחד

בין עם ישראל לה' האחד

עוטר ישראל בתפארה

שם ה' עלינו נקרא

הקשר הוא הדדי בינינו לבורא

בכל מצב, בכל מה שקורה

בתפילין של הקב"ה כתוב

שאין כעם ישראל האהוב

כשמשה את כבוד ה' ביקש לראות

הראה לו ה' את התפילין כאות

קשר תפילין הראה לעניו,

תמונת ה' לנגד עיניו,

רוצה בעמו ענוים יפאר,

 יושב תהילות בם להתפאר"

כשאנו את התפילין קושרים

אנו מראים שלה' אנו מחוברים

עיקר התפילין הוא הפרשיות שבפנים

תכנים חשובים שעלינו להפנים

ארבע פרשיות בתפילין כתובות

עקרונות אמונה ומצוות חשובות

קבלת עול מלכות שמים

בשכבך ובקומך בכל יום פעמים

איך את ה' אני תמיד אוהב

בכל הנפש ובכל הלב

קיומן של המצוות בכל תנאי ומצב

והשכר המותנה בקיומו של הצו

משמעותה של הבכורה

חשיבותה של ארץ הבחירה

חשיבות לימוד התורה

שבפינו חייבת להיות שגורה

את דברי התורה אנו משננים

ערכים חשובים להעביר לבנים

בזמנים שמחים ובשעת צרה,

גם כשטוב וגם כשרע,

התפילין צמודות כמו נשק

נניח אותן ברצון ובחשק,

בקצה המדבר או בטיול,

בכל דרך ובכל מסלול,

וגם כשקשה וקצת קר,

עליהם נשמור מכל משמר,

תפילין של יד וגם של ראש,

את ה' תמיד נדרוש,

נניח תפילין בקדושה ובטהרה,

והן עלינו ישמרו מכל צרה.

כתוספת והשלמה – חרוזים שנכתבו בעקבות הגירוש מגוש קטיף

**תפילין**

ריבונו של עולם שאין העולם מקומך

ואתה מקומו שלו

ומי יאמר לך מה תעשה

ולאן תיכנס ולאן לא

שם, מעבר למחסום כסופינו הנעול

בבית הכנסת שבנצר חזני

על הבימה מצד שמאל

היתה ערמת מראות קטנות,

ליישור תפילין

מונחות לחלוקה, חינם.

ראה נא אולי עוד נותרה שם מראה

ולו סדוקה, ולו שבורה,

והבט בן, בתפיליך-

גוי אחד בארץ-

הם זזו ממקומם..

 דוד ברוקנר

ואנו על התפילין של הבורא נתפלל

הרם קרן עמך ישראל

הצמח לעמך ישועה וגואל

את ה'תפילה' החזר למקומה

כי בנו בחרת מכל לשון ואומה

זקוף לבניך אהובך את הקומה

את חרפת ישראל – חרפתך אסוף

את זרוע קודשך במהרה חשוף

שים לצרותינו קץ וסוף

השב גולים ומגורשים לביתם

 ישראל לנויהם, לנחלתם

ולא ינטשו עוד מעל אדמתם

יצחק באואר

**shoresh.org.il @ Ibauer**